পুরুলিয়া জেলার ঝালদা হাইস্কুলে অনুষ্ঠিত হয়ে গেল ১৫তম জুনিয়র বালক (অনূর্ধ্ব ১৯) রাজ্য হ্যান্ডবল প্রতিযোগিতা। ১ থেকে ৩ জুন লিগ কাম নক আউট পদ্ধতিতে অনুষ্ঠিত এই প্রতিযোগিতায় ১৬টি জেলা দল অংশগ্রহণ করে।
ফাইনালে মধ্য কলকাতা দল ২২-১১ ফলাফলে পুরুলিয়া জেলা দলকে পরাজিত করে জয়ী হয়। অন‍্যদিকে, তৃতীয় স্থান দখল করার ম্যাচে উত্তর ২৪ পরগণা জেলা দলকে ১১-১৭ ফলে পরাজিত করে কোচবিহার  জয়ী হয়।

পুরস্কার নিচ্ছে মধ্য কলকাতা দল। — নিজস্ব চিত্র
প্রতিযোগিতার ‘ব্যক্তিগত সেরা স্কোরার’ নির্বাচিত হন পুরুলিয়ার সঞ্জয় কিস্কু, মোহিত সোরেন ফা সেরা খেলোয়াড় এবং মধ্য কলকাতার দিবাকর কোঙার প্রতিযোগিতার সেরা খেলোয়াড় নির্বাচিত হন।

টুর্নামেন্টের মহিলা রেফারি। — নিজস্ব চিত্র
এসবের পাশাপাশি জাতীয় স্তরের ম্যাচ রেফারি সুনীতা মণ্ডল ও নবনীতা রায়ের ম্যাচ পরিচালনা নজর কাড়ে। তুমুল বৃষ্টি ও তীব্র দাবদহ সত্ত্বেও প্রতিযোগিতায় দর্শকদের উৎসাহ ছিল চোখে পড়ার মতো।